Jørgen Smit vokste opp som nummer to av syv sønner av Christian Smit i Bergen og senere i Oslo. Han studerte klassisk filologi i Oslo og Basel med det antikke Grekenland som hovedemne. Fra 1941 til 1965 arbeidet han som lærer ved Steinerskolen i Bergen. Ved siden av å arbeide som lærer begynte han tidlig å holde foredrag og talte da om en rekke temaer som for det meste berørte antroposofi og steinerskole.